hotchpotch/miracl-hf-unified huggingface dataset:
กรมสรรพากร
กรมสรรพากร (The Revenue Department) เป็นส่วนราชการระดับกรม สังกัดกระทรวงการคลัง ที่เริ่มก่อตั้งในสมัยรัชกาลที่ 5 เมื่อวันที่ 7 ตุลาคม พ.ศ. 2433
กรมสรรพากร มีหน้าที่ในการจัดเก็บภาษีจากฐานรายได้และฐานการบริโภคภายในประเทศ ตามประมวลรัษฎากร และกฎหมายอื่นที่เกี่ยวข้องเพื่อเป็นรายได้ให้รัฐบาล เพื่อนำมาใช้พัฒนาประเทศได้แก่ ภาษีเงินได้บุคคลธรรมดา ภาษีเงินได้นิติบุคคล ภาษีเงินได้ปิโตรเลียม ภาษีมูลค่าเพิ่ม อากรแสตมป์
นอกจากนั้นยังพิจารณาปรับปรุงตัวบทกฎหมาย และระบบการบริหารจัดเก็บภาษีเพื่อส่งเสริมการออม การลงทุนและการแข่งขันในการผลิตและการส่งออกกับนานาประเทศ ตลอดจนสร้างความเป็นธรรมในการกระจายรายได้ และเสริมสร้างความสมัครใจในการเสียภาษี และยังทำความตกลงระหว่างประเทศเพื่อขจัดการเก็บภาษีซ้ำซ้อนระหว่างกัน เพื่อสนับสนุนการค้าและการลงทุนระหว่างประเทศ
กรมสรรพากร ได้แบ่งพื้นที่การบริการออกเป็นภูมิภาคต่างๆ รวม 12 ภาค เรียกว่า "เขตพื้นที่สรรพากร" ทั่วประเทศ
ปอนด์อียิปต์
ปอนด์อียิปต์ เป็นสกุลเงินของประเทศอียิปต์ มีอัตราแลกเปลี่ยนประมาณ 5.66 ปอนด์อียิปต์ ต่อ 1 ดอลลาร์สหรัฐ
เหรียญที่ใช้ได้แก่ เหรียญ 5, 10, 20, 25, 50 ปิอาสเตอร์ และ 1 ปอนด์ ธนบัตรที่ใช้ได้แก่ ธนบัตร 5, 10, 25, 50 ปิอาสเตอร์, 1, 5, 10, 20, 50, 100 และ 200 ปอนด์ และสามารถแลกเงินเป็นของไทยได้ 5 บาทต่อ 10 ปิอาสเตอร์
ลิลลี่ แม็คกร๊าธ
ลิลลี่ แม็คกร๊าธ (เกิด 25 กรกฎาคม พ.ศ. 2528) มีชื่อเสียงจากการเป็นนักร้องวงเอช วงเกิร์ลกรุ๊ปของค่ายเพลงโดโจ ซิตี้ เป็นน้องสาวของคริส หอวัง มีผลงานต่าง ๆ ในบทบาทพิธีกร ดีเจ ถ่ายแบบ ร้องเพลง แสดงภาพยนตร์ และทำธุรกิจร้านเสื้อ
สมเด็จพระเจ้าบรมวงศ์เธอ เจ้าฟ้าพาหุรัดมณีมัย กรมพระเทพนารีรัตน์
สมเด็จพระเจ้าบรมวงศ์เธอ เจ้าฟ้าพาหุรัดมณีมัย ประไพพรรณพิจิตร์ นริศรราชกุมารี กรมพระเทพนารีรัตน์ (19 ธันวาคม พ.ศ. 2421 — 27 สิงหาคม พ.ศ. 2430) พระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง
สมเด็จพระเจ้าบรมวงศ์เธอ เจ้าฟ้าพาหุรัดมณีมัย ประไพพรรณพิจิตร์ นริศรราชกุมารี กรมพระเทพนารีรัตน์ ประสูติเมื่อวันที่ 19 ธันวาคม พ.ศ. 2421 เป็นพระราชธิดาพระองค์ใหญ่ในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง แรกเริ่มพระองค์ยังไม่ได้รับพระราชทานพระนาม ชาววังจึงออกพระนามว่า "ทูลกระหม่อมหญิงใหญ่"
พระองค์เป็นที่สนิทสิเน่หาของพระชนนี ด้วยประชวรกระเสาะกระแสะเรื่อยมาตลอดพระชนม์ชีพ จนกระทั่งสิ้นพระชนม์เมื่อวันที่ 27 สิงหาคม พ.ศ. 2430 ในวัยเพียง 8 พระชันษา ซึ่งเวลาต่อมาพระบาทสมเด็จพระจุลจอมเกล้าเจ้าอยู่หัวได้เฉลิมพระนามหลังสิ้นพระชนม์ว่า สมเด็จพระเจ้าลูกเธอ เจ้าฟ้าพาหุรัดมณีมัย ประไพพรรณพิจิตร์ นริศรราชกุมารี ในปี พ.ศ. 2431 ส่วนสมเด็จพระศรีพัชรินทราบรมราชินีนาถ พระบรมราชชนนีพันปีหลวงจึงทรงนำทรัพย์สินส่วนพระองค์ของพระราชธิดามาสร้างเป็นถนน โดยพระราชทานนามว่า "พาหุรัด" เพื่อเป็นอนุสรณ์แด่พระราชธิดาอันเป็นที่รัก
ในปี พ.ศ. 2458 พระบาทสมเด็จพระมงกุฎเกล้าเจ้าอยู่หัวมีพระราชโองการสถาปนาพระอัฐิสมเด็จพระเจ้าพี่นางเธอฯ เป็นเจ้าฟ้าต่างกรมฝ่ายในที่ "กรมพระ" มีพระนามว่า สมเด็จพระเจ้าพี่นางเธอ เจ้าฟ้าพาหุรัดมณีมัย ประไพพรรณพิจิตร์ นริศรราชกุมารี กรมพระเทพนารีรัตน์
เจ้าฟ้าพาหุรัดมณีมัยนั้น เมื่อยังเสด็จดำรงพระชนม์อยู่ ทรงมีมารยาทเรียบร้อยเป็นอันดีสมควรกับขัตติยราชกุมารี เป็นที่เสน่หาปราโมทย์แห่งพระประยูรญาติทั้งปวงยิ่งนัก
สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง
สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง เป็นพระราชโอรสใน พระบาทสมเด็จพระจุลจอมเกล้าเจ้าอยู่หัว รัชกาลที่ 5 และ สมเด็จพระศรีพัชรินทราบรมราชินีนาถ ประสูติเมื่อวันพุธ แรม 5 ค่ำ เดือน 3 ปีมะเส็ง ตรงกับวันที่ 8 กุมภาพันธ์ พ.ศ. 2424 เป็นพระราชบุตรองค์ที่ 36 สิ้นพระชนม์เมื่อวันที่ 22 พฤศจิกายน พ.ศ. 2430 รวมพระชันษา 6 พรรษา พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างถนนขึ้นและพระราชทานชื่อถนนว่า "ถนนตรีเพชร" เพื่อเป็นอนุสรณ์แก่สมเด็จพระเจ้าบรมวงศ์เธอ เจ้าฟ้าตรีเพชรุตม์ธำรง พระราชโอรส
เดิมนั้นถนนตรีเพชรเริ่มต้นตั้งแต่ถนนเจริญกรุงจดถนนพาหุรัด ต่อมาใน พ.ศ. 2441 โปรดเกล้าฯ ให้ตัดถนนตรีเพชรต่อจากถนนพาหุรัดถึงถนนจักรเพชร และใน พ.ศ. 2475 รัชสมัยพระบาทสมเด็จพระปกเกล้าเจ้าอยู่หัว มีงานฉลองพระนคร 150 ปี พระบาทสมเด็จพระปกเกล้าเจ้าอยู่หัวโปรดเกล้าฯ ให้สร้างสะพานพระพุทธยอดฟ้าขึ้นในแนวตรงจากถนนตรีเพชร จึงให้ขยายถนนตรีเพชรตั้งแต่ช่วงจดถนนพาหุรัดถึงช่วงจรดถนนจักรเพชร
สตาร์ทติง / บอร์นทูบี...
สตาร์ทติ้ง / บอร์น ทู บี... () เป็นซิงเกิลที่ 39 ของอายูมิ ฮามาซากิ วางจำหน่ายเมื่อวันที่ 8 มีนาคม พ.ศ. 2549 โดยเป็นซิงเกิลที่ 26 ที่เปิดตัวในอันดับที่ 1 ของออริกอนชาร์ต ซึ่งเป็นการทำลายสถิติของเซย์โกะ มัตสึดะที่มีซิงเกิลอันดับ 1 ออริกอนชาร์ต 25 ซิงเกิล และซิงเกิลนี้มียอดขายรวม 188,551 แผ่น
เพลง Startin' ใช้ประกอบเพลงเปิดของเกมโอนิมุฉะ : ดอว์น ออฟ ดรีม โดยที่เพลงปิดคือเพลง "rainy day" จากอัลบั้ม (miss)understood ส่วนเพลง Born To Be... ถูกใช้เป็นเพลงประกอบการถ่ายทอดสดการแข่งขันกีฬาโอลิมปิคฤดูหนาว 2006ของสถานีโทรทัศน์นิปปอน ทีวี
มิวสิกวิดีโอเพลง Startin' นั้นเป็นการผสมผสานระหว่างมิวสิกวิดีโอ Toxic ของบริทนีย์ สเปียร์ส และมิวสิกวิดีโอ Work It ของมิสซีย์ เอเลียตต์ และการแต่งตัวตามสไตล์ของภาพยนตร์เรื่องนางฟ้าซามูไร
ส่วนมิวสิกวิดีโอเพลง Born To Be... นั้นใช้โทนของแสงเหลืองและสีส้มเป็นหลัก โดยมีแดนเซอร์และวงดนตรีเล่นประกอบในฉาก และมีภาพวิดีโอของผู้คนที่เล่าความฝันของตนเองในช่วงท้ายของมิวสิกวิดีโอ
1. Startin' "Original Mix"
2. Born To Be... "Original Mix"
3. teens "Acoustic Version"
4. Startin' "Original Mix -Instrumental-"
5. Born To Be... "Original Mix -Instrumental-"
1. Startin' (video clip)
2. Born To Be... (video clip)
บลูเบิร์ด
บลู เบิร์ด () เป็นซิงเกิลที่ 40 ของอายูมิ ฮามาซากิ เป็นซิงเกิลที่ขึ้นถึงอันดับที่ 1 ติดต่อกันเป็นซิงเกิลที่ 15 และเป็นซิงเกิลที่ 27 ที่ได้อันดับที่ 1 ออริกอนชาร์ต โดยได้วางจำหน่ายใน 3 แบบ คือ ซีดี แบบ A, ซีดี+ดีวีดี แบบ B และซีดี+ดีวีดี แบบ C โดยซีดี+ดีวีดี แบบ B มีเบื้องหลังมิวสิกวีดีโอเพลง BLUE BIRD ส่วนซีดี+ดีวีดี แบบ C มีเบื้อหลังมิวสิกวีดีโอ Beautiful Fighters ในตอนแรกซิงเกิลบลูเบิร์ดถูกกำหนดให้เป็นทริปเปิ้ล เอ ไซด์ซิงเกิล แต่ตอนหลังเปลี่ยนในมาเป็นแม็กซี่ซิงเกิลแทน
มิวสิกวีดีโอเพลง BLUE BIRD ถ่ายทำในชายทะเลที่เกาะกวม เป็นเรื่องราวของการพักผ่อนของอายูและเพื่อนทีมงาน ส่วนมิวสิกวีดีโอ Beautiful Fighters เป็นเรื่องเกี่ยวกับการต่อสู้ของผู้หญิงที่มีต่ออุปสรรคในการทำงานของเธอ และสุดท้ายก็ฟันฝ่าอุปสรรคออกมาได้
อำเภอภูเพียง
ภูเพียง () เป็นอำเภอหนึ่งในจังหวัดน่าน
อำเภอภูเพียงตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
เมื่อ พ.ศ. 1896 พญาการเมือง เจ้าผู้ครองนครน่าน (องค์ที่ 5) ได้รับพระราชทานพระบรมสารีริกธาตุรวม 7 องค์ พร้อมด้วยพระพิมพ์ทองคำ 20 องค์ พระพิมพ์เงิน 20 องค์ จากพระเจ้าไสลือไท กษัตริย์แห่งกรุงสุโขทัย เถระชั้นผู้ใหญ่ พิจารณาเห็นว่า ดอยภูเพียงแช่แห้ง เป็นชัยภูมิดี จึงอัญเชิญพระบรมสารีริกธาตุ พร้อมด้วยพระพิมพ์ทอง พระพิมพ์เงิน ไปยังดอยภูเพียงแช่แห้ง ประจุลงในเต้าปูน ทองสำริด แล้วพอกด้วยสะตาย(ปูนขาวผสมยางไม้) แล้วขุดหลุมลึก 1 วา อาราธนาพระบรมสารีริกธาตุ ประจุไว้ในหลุมกลบดินแล้วก่อเจดีย์สูง 1 วา ทับไว้อีกชั้น ในกาลต่อมาจึงย้ายเมืองวรนคร (นครน่าน) จากท้องที่อำเภอปัว (ในปัจจุบัน) มาสร้างเมืองใหม่ขึ้นที่เชิงดอยภูเพียงแช่แห้ง ทรงขนานนามตามชื่อดอยว่า “เมืองภูเพียงแช่แห้ง” สืบมา
พญาการเมือง ปกครองเมืองใหม่นี้ได้เพียง 5 ปี ก็ถึงแก่พิราลัย พญาผากองผู้เป็นโอรส ได้ขึ้นครองเมืองสืบมาอีก 6 ปี เห็นว่าที่ตัวเมืองภูเพียงแช่แห้งเป็นที่กันดารน้ำในฤดูแล้ง ชัยภูมิริมฝั่งแม่น้ำน่านฝั่งตรงข้ามคือบริเวณห้วยไคร้ ห่างจากเดิมไปทางทิศตะวันตก ประมาณ 60 เส้น เป็นที่เหมาะสมกว่า ปี พ.ศ. 1911 พญาผากองจึงอพยพไพร่พล ประชาชน ข้ามลำน้ำน่าน มาตั้งเมือง คือที่ตั้งตัวเมืองน่าน หรือจังหวัดน่านในปัจจุบัน
กิ่งอำเภอภูเพียงจึงตั้งอยู่ทางทิศตะวันออกของจังหวัดน่าน โดยแยกออกจากอำเภอเมืองน่านตามประกาศกระทรวงมหาดไทย ลงวันที่ 1 มิถุนายน 2540 มีผลตั้งแต่วันที่ 1 กรกฎาคม 2540 และได้รับยกฐานะเป็นอำเภอตามพระราชกฤษฎีกา ประกาศในพระราชกิจจานุเบกษาฉบับกฤษฎีกา เล่ม 124 ตอนที่ 46 ก. ลงวันที่ 24 สิงหาคม 2550 โดยมีผลบังคับเมื่อพ้นสิบห้าวันนับแต่วันประกาศในราชกิจจานุเบกษา ซึ่งส่งผลมีฐานะเป็นอำเภอตั้งแต่วันที่ 8 กันยายน 2550 เป็นต้นไป
การปกครองของอำเภอภูเพียงมี 7 ตำบล 61หมู่บ้าน ได้แก่
ท้องที่อำเภอภูเพียงประกอบด้วยองค์กรปกครองส่วนท้องถิ่น 7 แห่ง ได้แก่
อำเภอน้ำขุ่น
น้ำขุ่น เป็นอำเภอหนึ่งในจังหวัดอุบลราชธานี
อำเภอน้ำขุ่นตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ท้องที่อำเภอน้ำขุ่นเดิมเป็นส่วนหนึ่งของอำเภอน้ำยืน ทางราชการได้แบ่งพื้นที่การปกครองออกมาตั้งเป็น กิ่งอำเภอน้ำขุ่น ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอน้ำขุ่น โดยมีผลบังคับตั้งแต่วันที่ 8 กันยายน ปีเดียวกัน
อำเภอน้ำขุ่นแบ่งเขตการปกครองย่อยออกเป็น 4 ตำบล 55 หมู่บ้าน ได้แก่ 
ท้องที่อำเภอน้ำขุ่นประกอบด้วยองค์กรปกครองส่วนท้องถิ่น 4 แห่ง ได้แก่
กลิตเตอร์ / เฟทเท็ตด์
"กลิตเตอร์ / เฟทเท็ตด์" () เป็นซิงเกิลลำดับที่ 41 ของอายูมิ ฮามาซากิ และเป็นซิงเกิลแรกหลังจากออกซิงเกิล "บลูเบิร์ด" เมื่อปีก่อน ขึ้นชาร์ตออริกอนในอันดับที่ 1 โดยมียอดขายรวมประมาณ 160,000 ชุด
เพลง "กลิตเตอร์" เป็นเพลงประกอบโฆษณา ZESPRI Kiwi, เพลง "เฟทเท็ตด์" เป็นเพลงประกอบภาพยนตร์เรื่อง "ไคเด็น" และเพลง "ซีเคร็ต" เป็นเพลงประกอบภาพยนตร์ฮ่องกงเรื่อง "Confession of Pain" นอกจากนี้เพลง "ซีเคร็ต" ยังบรรจุไว้ในอัลบั้ม "ซีเคร็ต" อีกด้วย
มิวสิกวิดีโอของเพลง "กลิตเตอร์" และ "เฟทเท็ตด์" ได้นำมาสร้างเป็นเรื่องราวในภาพยนตร์สั้น "距愛 ～Distance Love～" โดยมีน ฌอน ยู นักแสดงชาวฮ่องกงเป็นพระเอกมิวสิกวิดีโอ ถ่ายทำในฮ่องกง
มิวสิกวิดีโอ "กลิตเตอร์" เป็นเรื่องราวของอายูมิที่ได้ไปโปรโมตอัลบั้ม "ซีเคร็ต" และ "อะเบสท์ทู" ที่ฮ่องกงและได้พบกับบอร์ดี้การ์ดหนุ่มที่มาช่วยไว้ตอนถูกนักข่าวเบียดจนเกือบหกล้ม จากนั้นขณะถ่ายทำมิวสิกวิดีโออยู่โคมไฟประกอบฉากได้ตกลงมา แต่โชคดีที่ได้บอร์ดี้การ์ดหนุ่มมาช่วยไว้ ต่อมาได้ส่งข้อความผ่านทางเครื่องแปลภาษา ในขณะที่อายูมิได้หลบหนีแฟนเพลงที่วิ่งตามก็ได้บอร์ดี้การ์ดหนุ่มผู้นั้นช่วยไว้จนก่อให้เกิดความรักในที่สุด แต่ด้วยความแตกต่างกันของคนสองคนจึงต้องแอบซ่อนความสัมพันธ์เอาไว้ โดยก่อนที่อายูมิจะกลับได้ให้แหวนคล้ายที่สร้อยของฌอนเอาไว้เป็นที่ระลึกก่อนกลับที่พักไป
ในขณะที่มิวสิกวิดีโอเพลง "เฟทเท็ตด์" เป็นเรื่องราวในขณะที่ฌอนยังคิดหนักเกี่ยวกับความรักของสองคนในอ่างน้ำเขาก็ฝันร้ายขึ้นมาจนทำให้ตัวเองสับสนไปหมด วันต่อมาในขณะที่อายูมิกำลังแถลงข่าวเธอได้เผลอปัดแก้วน้ำตกลงบนพื้น แต่ก็ไม่มีอะไรเกิดขึ้น โดยก่อนกลับเธอได้ส่งข้อความกับฌอนว่าจะทำพิธีแต่งงานกันลับๆในคืนนี้ แต่ในขณะที่อายูมิกำลังเดินทางไปโบสถ์นั้นเอง เธอได้เห็นสภาพรถมอร์เตอร์ไซต์ที่ฌอนขับมาประสบอุบัติเหตุจนเสียชีวิต เธอเสียใจเป็นอย่างมาก และได้นั่งร้องไห้อยู่ริมน้ำ โดยที่ฉากจบของ "距愛 ～Distance Love～"จะอยู่ที่ร่มสองคันที่ว่างเปล่า
จักรพงศ์ สิริริน
จักรพงศ์ สิริริน หรือเป็นที่รู้จักกันในชื่อ สอง พาราด็อกซ์ เป็นมือเบสของวง พาราด็อกซ์ ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ ต้า พาราด็อกซ์ ในสมัยที่ยังเป็นนิสิตอยู่ที่ คณะครุศาสตร์ จุฬาลงกรณ์มหาวิทยาลัย ทำให้กลายเป็นหนึ่งในสมาชิกก่อตั้งวงจบการศึกษาในระดับมัธยมศึกษาจาก โรงเรียนสวนกุหลาบวิทยาลัย และสำเร็จการศึกษาในระดับปริญญาตรีในสาขาวิชาศิลปศึกษา จากคณะครุศาสตร์ จุฬาลงกรณ์มหาวิทยาลัย ในปี พ.ศ. 2544 และเรียนต่อในระดับปริญญาโทในคณะเดียวกัน
ได้รับคำชวนจาก อิทธิพงศ์ กฤดากร ณ อยุธยา หรือ ต้า พาราด็อกซ์ ซึ่งในเป็นนิสิตจากคณะเดียวกันในขณะนั้นให้ร่วมตั้งวงดนตรีด้วยกัน จนกระทั่งได้ออกอัลบั้ม Lunatic Planet จนถึงปัจจับัน
เป็นผู้สร้างสีสันบนเวทีระหว่างการแสดงสด ด้วยการแต่งตัวที่แปลก มีเอกลักษณ์เช่น สวมกระโปรง แต่งตัวเป็นเด็กผู้หญิง หรือ นำเอากล่องกระดาษมาสวมแทนเสื้อผ้า ทำให้ภาพลักษณ์เหล่านี้กลายเป็นอีกส่วนหนึ่งที่สร้างความโดดเด่นในการแสดงสดของพาราด็อกซ์
มิวสิกวิดีโอ ทิ้งไว้กลางทาง (2559) ของวง Potato
โรงเรียนรังษีวิทยา
โรงเรียนรังษีวิทยาเป็นโรงเรียนเอกชนขนาดใหญ่นอกเขตตัวเมืองเชียงใหม่ ดำเนินกิจการโรงเรียนในมูลนิธิแห่งสภาคริสตจักรในประเทศไทย สังกัดสำนักบริหารงานคณะกรรมการส่งเสริม การศึกษาเอกชน เขตพื้นที่ เชียงใหม่ เขต 3 เปิดทำการสอนตั้งแต่ระดับปฐมวัย ถึง ระดับมัธยมศึกษาตอนปลาย
โรงเรียนรังษีวิทยา ได้ก่อตั้งขึ้นเมื่อวันที่ ๓๑ ตุลาคม ปีพุทธศักราช ๒๔๙๑ โดยศาสนาจารย์ทองคำ พันธุพงศ์ ( ประธานคริสตจักรภาคที่ ๑ )ร่วมกับผู้ปกครองเมือง จานิต (คณะกรรมการธรรมกิจคริสตจักรที่ ๑ ฝาง) ได้บริจาคที่ดินส่วนตัวจำนวน ๑ ไร่กับ ๒ งาน เป็นที่ตั้งโรงเรียนในบ้านสบมาว อำเภอฝาง จังหวัดเชียงใหม่ (บริเวณบ้านพักศิษยาภิบาล คริสตจักรที่ ๑ ฝาง ในปัจจุบัน) โดยให้ใช้ชื่อว่า “ โรงเรียนรังษีวิทยา ” แต่งตั้งให้ผู้ปกครองดวงแสง แสงบุญเรือง เป็นเจ้าของโรงเรียน นายจู เข็มเล็ก เป็นผู้จัดการและมี นางจันทร์คำ รัตนบุตร เป็นครูใหญ่ เปิดทำการสอนตั้งแต่ชั้นประถมศึกษา ปีที่ ๑ ถึงมัธยมศึกษาปีที่ ๑ ( หมายเหตุ
รายวัน , ๒๕๓๑ : ๑)รังษีวิทยา เล่ม ๑ : หน้า ๑๖ )
ต่อมาในปีพุทธศักราช ๒๕๓๑ นายแพทย์พิพัฒน์ ตรังรัฐพิทย์ ได้โอนกิจการโรงเรียนให้กับมูลนิธิแห่งสภาคริสตจักรใน
ประเทศไทย เป็นผู้ดำเนินกิจการต่อไป โดยนายอรุณ ทองดอนเหมือน เป็นผู้ลงนามแทน ( ใบอนุญาตเกี่ยวกับโรงเรียนรังษี
วิทยา เล่ม ๑ : หน้า ๒๗ – ๒๙ )
โรงเรียนรังษีวิทยา ตั้งอยู่ที่ เลขที่ 262 หมู่ 9 ตำบลเวียง อำเภอฝาง จังหวัดเชียงใหม่ รหัสไปรษณีย์ 50110 
หมายเลขโทรศัพท์ 053-383124-7 โทรสาร 053-382-053 มีเนื้อที่ทั้งหมดจำนวน 34 ไร่
รายชื่องู
รายชื่องู เป็นการรวบรวมรายชื่องูในแต่ละสายพันธุ์ทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของงู
สำหรับผู้ที่จะเพิ่มเติมรายชื่องู ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่องูที่มีคนเริ่มเขียนบทความแล้วดูได้ที่ หมวดหมู่
รายชื่อชื่อปลาทั่วไป
นี่คือรายชื่อชื่อปลาทั่วไป แต่ละชื่ออาจหมายถึงสปีชีส์หรือสกุลเดียว หรือปลาหลายชนิดพร้อมกันก็ได้
นี่เป็นรายการที่ไม่สมบูรณ์ ดูเพิ่มเติมได้ที่
เจ เคน ไอซ์
เจ เคน ไอซ์ () เป็นกลุ่มนักร้องวงบอยแบนด์ ที่มาจากกลุ่ม "จี-จูเนียร์" คำว่า "JKI" ที่มาจากชื่ออักษรตัวแรกของ 3 หนุ่ม
เป็นเพลงสไตล์ ป็อปสนุกๆ ที่มีกลิ่นอายของดนตรีเอเชีย มีเอกลักษณ์อยู่ที่ Groove ในจังหวะที่เรียกกันว่า Break beat กับ Line ประสานเสียงเสียงร้อง เนื้อหาของเพลงส่วนใหญ่พูดเรื่องใกล้ตัวของวัยรุ่น ดึงมาจากคาแรคเตอร์ เรื่องราว และ lifestyle ที่มาจากตัวศิลปินเอง รวมถึงมุมมองความรักในช่วงวัยรุ่นที่สดใส น่ารัก ขี้เล่น เป็นกันเอง แอบซึ้งนิดๆ มีเศร้าแต่ไม่จัด เปิดตัวด้วยเพลง "ไม่อยากให้เธอมีใครมาจีบ" และ "เมมชื่อฉันว่าคิดถึง"
ณรงค์เดช นันทโพธิ์เดช
พันโท ณรงค์เดช นันทโพธิ์เดช (8 สิงหาคม พ.ศ. 2490 — 22 พฤษภาคม พ.ศ. 2528) เป็นอดีตผู้บังคับกองพันทหารราบที่ 2 กรมทหารราบที่ 21 รักษาพระองค์ ผู้ก่อตั้งหลักสูตรทหารเสือราชินี และเคยดำรงตำแหน่ง ผู้อำนวยการโครงการพัฒนาตามพระราชดำริ
พันโท ณรงค์เดช จบการศึกษาจากโรงเรียนเตรียมทหาร รุ่นที่ 8 ต่อมาขณะศึกษาที่โรงเรียนนายร้อยพระจุลจอมเกล้า เขาชนะเลิศการแข่งขันวิ่งมาราธอน 10 กิโลเมตร ถึง 3 ปีซ้อน เป็นผู้เชี่ยวชาญศิลปะแม่ไม้มวยไทย, การต่อสู้ด้วยมือเปล่า, การใช้อาวุธทุกชนิด โดยเฉพาะปืน, การกระโดดร่ม และการดำน้ำ
พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ ให้ พันโท ณรงค์เดช เป็นหนึ่งในผู้ปฏิบัติหน้าที่ถวายการรับใช้ จนเป็นที่ประจักษ์มากมายหลายครั้ง ทั้งเป็นที่ทรงโปรดของสมเด็จฯ พระบรมราชินีนาถ ถึงกับทรงออกพระโอษฐ์ว่า ทรงรู้สึกเสมือน พันโท ณรงค์เดช เป็นพระโอรสอีกคนหนึ่ง โดยขณะมียศพันตรี เขาประพันธ์คำร้องเพลง "จากยอดดอย" ถวายสมเด็จฯ พระบรมราชินีนาถ แล้วทรงมอบให้ แมนรัตน์ ศรีกรานนท์ เป็นผู้ประพันธ์ทำนอง และต่อมาเมื่อ พ.ศ. 2522 จรัล มโนเพ็ชร ศิลปินนักร้อง ทำหนังสือขอพระราชทานพระบรมราชานุญาต นำมาขับร้องลงในอัลบั้มเพลงโฟล์คซอง "จากยอดดอย" ปัจจุบัน ใช้เป็นเพลงประจำมหาวิทยาลัยธุรกิจบัณฑิตย์
พันโท ณรงค์เดช เดินทางไปศึกษา หลักสูตรเสนาธิการทหารบก ที่ Fort Leavenworth ประเทศสหรัฐอเมริกา และยังใช้เวลาว่างเรียนการบิน การกระโดดร่ม และการดำน้ำ พร้อมกันไปด้วย ต่อมายังศึกษาต่อระดับปริญญาโท สาขารัฐประศาสนศาสตร์ ทว่าเขาถึงแก่กรรมอย่างกะทันหันที่นั่นเอง ด้วยอาการหัวใจล้มเหลวอย่างฉับพลัน ขณะกำลังนั่งพักระหว่างเล่นกีฬาเทนนิส เมื่ออายุ 38 ปี แต่มีข่าวออกมาว่า โดนวางยาพิษในน้ำดื่มขณะออกไปเล่นกีฬา สมเด็จฯ พระบรมราชินีนาถ ทรงรับศพไว้ในพระบรมราชานุเคราะห์โดยตลอด ทั้งเสด็จฯ พระราชทานเพลิงศพด้วยพระองค์เอง เมื่อวันที่ 15 สิงหาคม พ.ศ. 2528
พันโท ณรงค์เดช มีน้องชายต่างมารดาคือ พลตรี เกรียงศักดิ์ นันทโพธิ์เดช ผู้ทรงคุณวุฒิกองทัพบก อดีตผู้บังคับกองพันทหารราบที่ 2 กรมทหารราบที่ 12 รักษาพระองค์ และมีบุตรชายคือ นันทเดช นันทโพธิ์เดช
ทรงพระกรุณาโปรดเกล้าฯ พระราชทานเครื่องราชอิสริยาภรณ์แก่ พันโท ณรงค์เดช ดังต่อไปนี้
พระเจ้าบรมวงศ์เธอ พระองค์เจ้าพวงสร้อยสอางค์
พระเจ้าบรมวงศ์เธอ พระองค์เจ้าพวงสร้อยสอางค์ (30 กันยายน พ.ศ. 2409 — 23 เมษายน พ.ศ. 2493) เป็นพระราชธิดาองค์ที่ 77 ในพระบาทสมเด็จพระจอมเกล้าเจ้าอยู่หัว รัชกาลที่ 4 กับองค์ที่ 10 ในเจ้าจอมมารดาเที่ยง
พระเจ้าบรมวงศ์เธอ พระองค์เจ้าพวงสร้อยสอางค์ ประสูติเมื่อวันอาทิตย์ เดือน 10 แรม 6 ค่ำ ปีขาล ตรงกับวันที่ 30 กันยายน พ.ศ. 2409 มีพระเชษฐาและพระเชษฐภคินีร่วมพระอุทรได้แก่ พระองค์เจ้าโสมาวดี, พระองค์เจ้าชายเสวตรวรลาภ, พระองค์เจ้าศรีนาคสวาดิ, พระองค์เจ้ากมลาสเลอสรรค์, พระองค์เจ้ากนกวรรณเลขา, พระองค์เจ้าหญิง (ชันษา 8 วัน), พระองค์เจ้าไชยานุชิต, พระองค์เจ้าไขแขดวง, พระองค์เจ้าชายจรูญฤทธิเดช
ในเวลาประสูติพระเจ้าบรมวงศ์เธอ พระองค์เจ้าพวงสร้อยสอางค์นั้น พระเจ้ากาวิโลรสสุริยวงศ์ เจ้าเมืองเชียงใหม่ ให้เอาช้างไปขายที่เมืองพม่า พระเจ้ามินดงจึงประทานสังวาลเครื่องยศอย่างพม่ามาให้พระเจ้ากาวิโลรสสุริยวงศ์ พวกชาวเชียงใหม่ที่ไม่ชอบใจก็กล่าวหาว่า พระเจ้ากาวิโลรสสุริยวงศ์เอาใจออกหากไปเข้ากับพม่า พระเจ้ากาวิโลรสสุริยวงศ์จึงเอาสังวาลลงมาถวายพระบาทสมเด็จพระจอมเกล้าเจ้าอยู่หัวที่กรุงเทพมหานคร แล้วทูลเรื่องราวตามจริง พระบาทสมเด็จพระจอมเกล้าเจ้าอยู่หัวไม่ทรงระแวงพระเจ้ากาวิโลรสสุริยวงศ์ แต่ไม่ทรงรับสังวาลไว้ เพราะทรงรังเกียจว่า จะเป็นการรับเครื่องยศจากพม่า ฝ่ายพระเจ้ากาวิโลรสสุริยวงศ์ก็ไม่ยอมเอาสังวาลกลับไป เพราะเกรงจะเป็นมลทินว่า ยังคบหาพม่าอยู่ จึงถวายสังวาลนั้นให้แก่พระเจ้าบรมวงศ์เธอ พระองค์เจ้าพวงสร้อยสอางค์ โดยให้ช่างปรับปรุงเป็นเครื่องแต่งพระองค์ เป็นเหตุให้พระบาทสมเด็จพระจอมเกล้าเจ้าอยู่หัวพระราชทานพระนามว่า "พวงสร้อยสอางค์"
พระองค์เจ้าพวงสร้อยสอางค์มีฝีพระหัตถ์ในการปรุงพระสุคนธ์ (น้ำอบ) จึงมีหน้าที่ปรุงพระสุคนธ์ถวายพระบาทสมเด็จพระจุลจอมเกล้าเจ้าอยู่หัว
พระองค์มีศักดิ์เป็นพระญาติของเจ้าฟ้ากุณฑลทิพยวดีในพระบาทสมเด็จพระพุทธเลิศหล้านภาลัย โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก พระราชธิดาของพระเจ้าอินทวงศ์แห่งเวียงจันทน์
พระเจ้าบรมวงศ์เธอ พระองค์เจ้าพวงสร้อยสอางค์ สิ้นพระชนม์ในรัชกาลพระบาทสมเด็จพระปรมินทรมหาภูมิพลอดุลยเดช เมื่อวันที่ 27 กุมภาพันธ์ ปีขาล พ.ศ. 2493 พระชันษา 84 ปี มีการจัดพิธีพระราชเพลิงพระศพ ณ ท้องสนามหลวง เมื่อวันที่ 23 เมษายน พ.ศ. 2493 โดยใช้พระเมรุองค์เดียวกับพระเมรุมาศของพระบาทสมเด็จพระเจ้าอยู่หัวอานันทมหิดล
รายชื่อนก
รายชื่อนก เป็นการรวบรวมรายชื่อนกในแต่ละวงศ์ สกุลและชนิดทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของนก
สำหรับผู้ที่จะเพิ่มเติมรายชื่อนก ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อนกที่มีคนเริ่มเขียนบทความแล้วดูได้ที่ หมวดหมู่
รวมเหล่ายอดคนพิทักษ์โลก
รวมเหล่ายอดคนพิทักษ์โลก () เป็นภาพยนตร์คอมพิวเตอร์แอนิเมชันแนวซูเปอร์ฮีโร ตลก กำกับและเขียนโดยแบรด เบิร์ด อำนวยการสร้างโดยพิกซาร์ ออกฉายในปี 2547 โดยวอลต์ดิสนีย์พิกเจอส์
"รวมเหล่ายอดคนพิทักษ์โลก" ได้รับ 2 รางวัลออสการ์ ในสาขาภาพยนตร์แอนิเมชันยอดเยี่ยม และสาขาลำดับเสียงยอดเยี่ยม"รวมเหล่ายอดคนพิทักษ์โลก 2" มีกำหนดฉาย 21 มิถุนายน 2561 โดยจะได้แบรด เบิร์ดและไมเคิล จิอัคคิโนกลับมากำกับและทำดนตรีประกอบตามลำดับ
อำเภอภูกามยาว
อำเภอภูกามยาว () เป็นอำเภอหนึ่งของจังหวัดพะเยา
อำเภอภูกามยาวตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
ท้องที่อำเภอภูกามยาวเดิมเป็นส่วนหนึ่งของอำเภอเมืองพะเยา ทางราชการได้แบ่งพื้นที่การปกครองออกมาตั้งเป็น กิ่งอำเภอภูกามยาว ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอภูกามยาว ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
อำเภอภูกามยาวแบ่งเขตการปกครองย่อยออกเป็น 3 ตำบล 41 หมู่บ้าน ได้แก่
ท้องที่อำเภอภูกามยาวประกอบด้วยองค์กรปกครองส่วนท้องถิ่น 4 แห่ง ได้แก่
คารอลส์ (เพลงอายูมิ ฮามาซากิ)
คารอลส์ () เป็นซิงเกิลที่ 34 ของอายูมิ ฮามาซากิ เปิดตัวสัปดาห์แรกที่อันดับ 1 ออริกอนชาร์ต โดยเป็นซิงเกิลที่ 21 ที่สามารถขึ้นถึงอันดับที่ 1 ด้วยยอดขาย 177,778 แผ่น และมียอดขายรวมมากกว่า 340,000 แผ่น โดยซิงเกิลนี้เป็นซิงเกิลเดียวของอายูมิ ฮามาซากิที่วางจำหน่ายในรูปแบบดีวีดีออดิโอ และซุปเปอร์ออดิโอซีดี ซึ่ง CAROLS เป็นซิงเกิลสุดท้ายของอัลบั้ม My Story
มิวสิกวีดีโอเพลง CAROLS เป็นภาพขาว-ดำ มีฉากเป็นเวทีของโรงละครที่ว่างเปล่า และอายูมิแสดงเป็นนักร้องที่ขึ้นมาร้องเพลงบนเวทีที่ไม่มีผู้ชม โดยเนื้อหาแสดงถึงความเศร้าหมอง
1. CAROLS "Original Mix"
2. CAROLS "Criminal Tribal Mix"
3. CAROLS "Hammond B-3 Whisper"
4. CAROLS "Original Mix -Instrumental-"
CAROLS (video clip)
อินสไปเออร์ (เพลง)
อินสไปเออร์ () เป็นซิงเกิลที่ 33 ของอายูมิ ฮามาซากิ วางจำหน่ายเมื่อวันที่ 28 กรกฎาคม พ.ศ. 2547 เปิดตัวสัปดาห์แรกในอันดับที่ 1 ของออริกอนชาร์ต มียอดขายรวม 420,000 แผ่น โดยเป็นซิงเกิลที่มียอดขายสูงที่สุดของอายูมิ ฮามาซากิในปี พ.ศ. 2547
มิวสิกวีดีโออินสไปเออร์ ถ่ายทำที่นครลอสแอนเจลิส ประเทศสหรัฐอเมริกา และมิวสิกวีดีโอเพลง GAME ถ่ายทำที่สตูดิโอที่ประเทศญี่ปุ่น โดยเพลง GAME มีการนำเสียงดนตรีประกอบเกมเข้ามาใส่ในทำนองอีกด้วย
1. INSPIRE "Original Mix"
2. GAME "Original Mix"
3. INSPIRE "Original Mix -Instrumental-"
4. GAME "Original Mix -Instrumental-"
1. INSPIRE (video clip) 
2. GAME (video clip)
ธงชาติแอฟริกาใต้
ธงชาติแอฟริกาใต้ แบบที่ใช้ในปัจจุบัน ได้รับการคัดเลือกจากธงชาติที่ส่งเข้าประกวดมากกว่า 7,000 แบบ และได้เริ่มใช้ครั้งแรกเมื่อวันที่ 27 เมษายน พ.ศ. 2537 หลังจากได้มีการจัดให้มีการเลือกตั้งทั่วไปและได้มีการยุติการถือผิวในประเทศแอฟริกาใต้ในปีนั้น โดยออกแบบขึ้นเพื่อสื่อความหมายถึงชาวแอฟริกาใต้ทุกเชื้อชาติโดยไม่มีการแบ่งแยก ลักษณะของธงนี้เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ตอนบนทางด้านปลายธงนั้น เป็นแถบแนวนอนพื้นสีแดงและสีน้ำเงิน แต่ละแถบกว้าง 1 ใน 3 ส่วนของความกว้างธง ทั้งสองสีนี้ถูกแบ่งตามแนวนอนด้วยแนวแถบสีรูปตัววายอักษรโรมัน (Y) ซึ่งเป็นแถบสีเขียวมีขอบสีขาว แถบดังกล่าวนี้ล้อมรูปสามเหลี่ยมสีดำมีขอบสีทองซึ่งอยู่ทางด้านคันธง เมื่อดูภาพโดยรวมแล้ว สัดส่วนของความกว้างแถบริ้วในธง เมื่อวัดจากทางด้านปลายธงจะเป็น 5:1:3:1:5
ธงนี้ นับได้ว่าเป็นธงชาติเพียงธงเดียวที่มีการใช้สีประกอบในธงถึง 6 สี โดยไม่มีสัญลักษณ์หรือลวดลายใดๆ ประกอบ
หลังจากสิ้นสุดสงครามบัวร์ครั้งที่2 (พ.ศ. 2442 - 2445) และ เมื่อ พ.ศ. 2453 ได้รวบรวมดินแดนอาณานิคมต่างๆ เพื่อสถาปนาเป็นสหภาพแอฟริกาใต้ โดยใช้ ธงสหภาพ หรือ ธงยูเนี่ยนแจ็ค เป็นธงชาติสำหรับอาณานิคมในทางนิตินัย เช่นเดียวกับดินแดนอาณานิคมอื่นๆ
ในครั้งนั้นได้มีการกำหนดธงเรือประเภทต่างๆสำหรับใช้ในดินแดนอาณานิคม, โดย ธงเรือแดง สำหรับ กองเรือพาณิชยนาวี และ ธงเรือน้ำเงิน สำหรับ เรือราชการที่สังกัดรัฐบาล, เรือช่วยรบ และ ใช้เป็นธงฉานหน้าหัวเรือรบของกองเรืออาณานิคม โดยให้มีตราอาร์มสหภาพ ที่ปลายธง ธงเรือดังกล่าวได้มีการใช้เป็นธงชาติบนแผ่นดินในทางพฤตินัยแทนธงยูเนี่ยนแจ็ค
เมื่อมีการออกแบบธงนี้ใหม่ๆ นั้น ไม่ได้มีการระบุถึงความหมายของสีในธงไว้อย่างเป็นทางการ นอกจากว่าสีที่นำมาใช้ในธง เป็นสีที่เคยใช้ในธงชาติสมัยอดีตมาก่อนเท่านั้น ดังปรากฏว่า
อย่างไรก็ตาม เฟรเดอริค จี. บราวเนล (Frederick G. Brownell) ผู้ออกแบบธงชาติแอฟริกาใต้แบบปัจจุบัน ได้กล่าวว่า สีแดงในธง หมายถึงเลือดของประชาชนที่หลังไหลออกมา ตลอดการต่อสู้และความขัดแย้งในแอฟริกาใต้ที่เกิดขึ้นหลายต่อหลายครั้ง
คำอธิบายสีธงชาติแอฟริกาใต้อย่างไม่เป็นทางการแห่งหนึ่งได้ระบุไว้ว่า แนวแถบคล้ายตัว Y นั้น หมายถึงการรวมชาติให้เป็นเอกภาพ สีน้ำเงินนั้นหมายถึงผืนฟ้าและมหาสมุทรที่โอบล้อมประเทศนี้ไว้ สีเขียวหมายถึงการกสิกรรมและทรัพยากรธรรมชาติ เป็นองค์ประกอบสำคัญของแอฟริกาใต้ ซึ่งจะขาดไปมิได้ สีเหลืองหมายถึงทรัพยากรแร่ธาตุภายในประเทศและประชาชนเชื้อชาติต่างๆ ในแอฟริกาใต้ และสีขาว หมายถึงสันติภาพและชนผิวขาวในประเทศนี้ อย่างไรก็ตาม รัฐบาลได้ปฏิเสธการนิยามความหมายในเชิงสัญลักษณ์ดังกล่าว
วิกิพีเดียภาษาเวียดนาม
วิกิพีเดียภาษาเวียดนาม เป็นสารานุกรมวิกิพีเดียที่จัดทำขึ้นในภาษาเวียดนาม เริ่มสร้างเมื่อ 12 พฤศจิกายน พ.ศ. 2546 ปัจจุบันวิกิพีเดียภาษาเวียดนามมีบทความมากกว่า 1,100,000 บทความ (มกราคม 2559)
โมเมนส์ (เพลงอายูมิ ฮามาซากิ)
โมเมนต์ส () เป็นซิงเกิลที่ 31 ของอายูมิ ฮามาซากิ โดยเปิดตัวที่อันดับ 1 ออริกอนชาร์ตนานถึง 2 สัปดาห์ซ้อน โดยมียอดขายรวมมากกว่า 310,000 แผ่น และเป็นซิงเกิลแรกในอัลบั้ม My Story ที่ออกจำหน่ายในปีเดียวกันนั้นอีกด้วย
Moments เป็นซิงเกิลแรกที่ทำในรูปแบบซีดี และซีดี+ดีวีดี และตั้งแต่นั้นมาซิงเกิลก็อายูมิ ฮามาซากิก็เริ่มทำออกในมี 2 รูปแบบตั้งแต่นั้นเป็นต้นมา
อำเภอนาคู
นาคู เป็นอำเภอหนึ่งของจังหวัดกาฬสินธุ์
อำเภอนาคูตั้งอยู่บริเวณทิวเขาภูพาน ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอนาคูเดิมเป็นส่วนหนึ่งของอำเภอเขาวง ทางราชการได้แบ่งพื้นที่การปกครองออกมาตั้งเป็น กิ่งอำเภอนาคู ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน จนกระทั่งในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอนาคู โดยมีผลบังคับตั้งแต่วันที่ 8 กันยายน ปีเดียวกัน
อำเภอนาคูแบ่งเขตการปกครองย่อยออกเป็น 5 ตำบล 54 หมู่บ้าน ได้แก่
ท้องที่อำเภอนาคูประกอบด้วยองค์กรปกครองส่วนท้องถิ่น 6 แห่ง ได้แก่
อำเภอสามชัย
อำเภอสามชัย เป็นอำเภอหนึ่งของจังหวัดกาฬสินธุ์
อำเภอสามชัยตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
ท้องที่อำเภอสามชัยเดิมเป็นส่วนหนึ่งของอำเภอคำม่วง ทางราชการได้แบ่งพื้นที่การปกครองออกมาโดยตั้งเป็น กิ่งอำเภอสามชัย ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอสามชัย ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
อำเภอสามชัยแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
ท้องที่อำเภอสามชัยประกอบด้วยองค์กรปกครองส่วนท้องถิ่น 4 แห่ง ได้แก่
อำเภอดอนจาน
ดอนจาน เป็นอำเภอหนึ่งของจังหวัดกาฬสินธุ์
อำเภอดอนจานตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอดอนจานเดิมเป็นส่วนหนึ่งของอำเภอเมืองกาฬสินธุ์ ทางราชการได้แบ่งพื้นที่การปกครองออกมาโดยตั้งเป็น กิ่งอำเภอดอนจาน ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอดอนจานขึ้นเป็น อำเภอดอนจาน โดยมีผลบังคับตั้งแต่วันที่ 8 กันยายน ปีเดียวกัน
อำเภอดอนจานแบ่งเขตการปกครองย่อยออกเป็น 5 ตำบล 48 หมู่บ้าน ได้แก่
ท้องที่อำเภอดอนจานประกอบด้วยองค์กรปกครองส่วนท้องถิ่น 5 แห่ง ได้แก่
แดลเมเชียน
แดลเมเชียน () เป็นสายพันธุ์สุนัขมีถิ่นกำเนิดในประเทศโครเอเชีย (Croatia) มีลักษณะเด่น คือ จุดสีดำที่ปรากฏอยู่ทั่วร่างกายสุนัข
เอชบีโอซิงเนเจอร์
HBO Signature นำเสนอภาพยนตร์และภาพยนตร์ชุดที่ทำโดย HBO หรือร่วมทำโดย HBO ซึ่งได้รับรางวัลมากมาย โดยภาพยนตร์และภาพยนตร์ชุดของ "HBO Original Productions"
อำเภอวังยาง
อำเภอวังยาง เป็นอำเภอหนึ่งของจังหวัดนครพนม
อำเภอวังยางตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอวังยางเดิมเป็นส่วนหนึ่งของอำเภอนาแก ทางราชการได้แบ่งพื้นที่การปกครองออกมาตั้งเป็น กิ่งอำเภอวังยาง ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอวังยาง โดยมีผลบังคับตั้งแต่วันที่ 8 กันยายน ปีเดียวกัน
อำเภอวังยางแบ่งเขตการปกครองย่อยออกเป็น 4 ตำบล 27 หมู่บ้าน ได้แก่
ท้องที่อำเภอวังยางประกอบด้วยองค์กรปกครองส่วนท้องถิ่น 3 แห่ง ได้แก่
อำเภอวังเจ้า
อำเภอวังเจ้า เป็นอำเภอหนึ่งของจังหวัดตาก
อำเภอวังเจ้าตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอวังเจ้าเดิมเป็นส่วนหนึ่งของอำเภอเมืองตาก ทางราชการได้แบ่งพื้นที่การปกครองออกมาตั้งเป็น กิ่งอำเภอวังเจ้า ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน 
และต่อมาได้มีพระราชกฤษฎีกายกฐานะขึ้นเป็น อำเภอวังเจ้า ตามโครงการอำเภอเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ในวันที่ 24 สิงหาคม พ.ศ. 2550 โดยมีผลบังคับในวันที่ 8 กันยายน ปีเดียวกัน
อำเภอวังเจ้าแบ่งเขตการปกครองย่อยออกเป็น 3 ตำบล 28 หมู่บ้าน ได้แก่
ท้องที่อำเภอวังเจ้าประกอบด้วยองค์การบริหารส่วนท้องถิ่น 4 แห่ง ได้แก่
อำเภอวังสมบูรณ์
อำเภอวังสมบูรณ์ เป็นอำเภอหนึ่งของจังหวัดสระแก้ว
อำเภอวังสมบูรณ์ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอวังสมบูรณ์เดิมเป็นส่วนหนึ่งของอำเภอวังน้ำเย็น ทางราชการได้แบ่งพื้นที่การปกครองออกมาตั้งเป็น กิ่งอำเภอวังสมบูรณ์ ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอวังสมบูรณ์ ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
อำเภอวังสมบูรณ์แบ่งเขตการปกครองย่อยออกเป็น 3 ตำบล 48 หมู่บ้าน ได้แก่
ท้องที่อำเภอวังสมบูรณ์ประกอบด้วยองค์กรปกครองส่วนท้องถิ่น 3 แห่ง ได้แก่
อำเภอโคกสูง
โคกสูง เป็นอำเภอหนึ่งของจังหวัดสระแก้ว
อำเภอโคกสูงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอโคกสูงเดิมเป็นส่วนหนึ่งของอำเภอตาพระยา ทางราชการได้แบ่งพื้นที่การปกครองออกมาตั้งเป็น กิ่งอำเภอโคกสูง ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะขึ้นเป็น อำเภอโคกสูง โดยมีผลบังคับตั้งแต่วันที่ 8 กันยายน ปีเดียวกัน
อำเภอโคกสูงแบ่งเขตการปกครองย่อยออกเป็น 4 ตำบล 41 หมู่บ้าน ได้แก่
ท้องที่อำเภอโคกสูงประกอบด้วยองค์กรปกครองส่วนท้องถิ่น 4 แห่ง ได้แก่
อำเภอบ้านคา
อำเภอบ้านคา เป็นอำเภอหนึ่งของจังหวัดราชบุรี
อำเภอบ้านคาตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ท้องที่อำเภอบ้านคาเดิมเป็นส่วนหนึ่งของอำเภอสวนผึ้ง ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านคา ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอบ้านคา ในวันที่ 24 สิงหาคม พ.ศ. 2550 โดยมีผลบังคับในอีก 15 วันต่อมา
4 มิถุนายน พ.ศ. 2545 ในช่วงเช้า นาย ทองมอญ เข็มทอง ขับรถรับส่งนักเรียน เพื่อไปส่งที่โรงเรียนบ้านคาวิทยา ระหว่างทาง เกิดเหตุคนร้ายใช้อาวุธปืน เอ็ม 16 ยิงใส่รถรับส่งนักเรียนจนเป็นเหตุให้เด็กเสียชีวิต 3 ราย บาดเจ็บ 12 รายนับเป็นคดีฆาตกรรมเด็กที่ร้ายแรงที่สุดในประเทศจวบจนถึงปัจจุบัน
อำเภอบ้านคาแบ่งเขตการปกครองย่อยออกเป็น 3 ตำบล 41 หมู่บ้าน ได้แก่
ท้องที่อำเภอบ้านคาประกอบด้วยองค์กรปกครองส่วนท้องถิ่น 3 แห่ง ได้แก่
อำเภอคลองเขื่อน
คลองเขื่อน เป็นอำเภอหนึ่งของจังหวัดฉะเชิงเทรา
อำเภอคลองเขื่อนมีอาณาเขตติดต่อกับเขตการปกครองข้างเคียงดังนี้
ท้องที่อำเภอคลองเขื่อนเดิมเป็นส่วนหนึ่งของอำเภอบางคล้า ทางราชการได้แบ่งพื้นที่การปกครองออกมาตั้งเป็น กิ่งอำเภอคลองเขื่อน ตามประกาศกระทรวงมหาดไทยลงวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะขึ้นเป็น อำเภอคลองเขื่อน โดยมีผลบังคับตั้งแต่วันที่ 8 กันยายน ปีเดียวกัน
อำเภอคลองเขื่อนแบ่งเขตการปกครองย่อยออกเป็น 5 ตำบล 32 หมู่บ้าน ได้แก่
ท้องที่อำเภอคลองเขื่อนประกอบด้วยองค์กรปกครองส่วนท้องถิ่น 5 แห่ง ได้แก่
ธงชาติโมร็อกโก
ธงชาติโมร็อกโก () เป็นธงสี่เหลี่ยมผืนผ้าพื้นสีแดงเกลี้ยง กว้าง 2 ส่วน ยาว 3 ส่วน กลางธงมีรูปเฉลวดาวห้าแฉกสีเขียวขอบสีดำ
ประเทศโมร็อกโกใช้สีแดงเป็นธงชาติมาตั้งแต่ศตวรรษที่ 16 กล่าวกันว่า สีแดงเป็นสัญลักษณ์ของสายเลือดที่ผูกพันระหว่างราชวงศ์กษัตริย์กับศาสดามุฮัมหมัด ซึ่งเป็นศาสดาในศาสนาอิสลาม ส่วนดาวสีเขียวคือพระราชลัญจกรแห่งกษัตริย์โซโลมอน ซึ่งได้ถูกเพิ่มลงบนธงชาติในปี พ.ศ. 2458 และได้มาใช้เป็นธงชาติจนถึงทุกวันนี้ แต่ปีที่ประกาศใช้ธงชาติอย่างเป็นทางการเมื่อปี พ.ศ. 2499 อันเป็นปีที่ได้รับเอกราชจากทั้ง 2 ชาติ คือ สเปน และ ฝรั่งเศส ในปี พ.ศ. 2455
On May 8, 2010, a Moroccan flag with a size of 60,409.78 meters squared, weighing 20 tonnes, was set in Dakhla, a city in the disputed territory of Western Sahara. It was certified by the "Guinness Book of World Records" as the largest flag ever draped.
The Moroccan flag is also used by the Moorish Science Temple of America.
วิกิพีเดียภาษาฮีบรู
วิกิพีเดียภาษาฮีบรู (ויקיפדיה העברית) เป็นสารานุกรมวิกิพีเดียที่จัดทำขึ้นในภาษาฮีบรู เริ่มสร้างเมื่อกรกฎาคม พ.ศ. 2546 ปัจจุบันวิกิพีเดียภาษาฮีบรูมีบทความมากกว่า 67,000 บทความ (ธันวาคม 2550)
รายชื่อสายพันธุ์หมา
รายชื่อสายพันธุ์สุนัข เป็นการรวบรวมรายชื่อสายพันธุ์สุนัขทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของสุนัข
สำหรับผู้ที่จะเพิ่มเติมรายชื่อสายพันธุ์สุนัข ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อสายพันธุ์สุนัขที่มีคนเริ่มเขียนบทความแล้วดูได้ที่ หมวดหมู่
จัต
จัต (, , "จะ") เป็นสกุลเงินของประเทศพม่า
วิกิพีเดียภาษาอาหรับ
วิกิพีเดียภาษาอาหรับ เป็นสารานุกรมวิกิพีเดียที่จัดทำขึ้นในภาษาอาหรับ เริ่มสร้างเมื่อกันยายน พ.ศ. 2544 ปัจจุบันวิกิพีเดียภาษาอาหรับมีบทความมากกว่า 353,098 บทความ (1 เมษายน 2558)
วิกิพีเดียภาษาอังกฤษอย่างง่าย
วิกิพีเดียภาษาอังกฤษอย่างง่าย (Simple English Wikipedia) เป็นสารานุกรมวิกิพีเดียที่จัดทำขึ้นในภาษาอังกฤษ ก่อตั้งขึ้นในปี 2547 โดยใช้สำนวนการเขียนที่อ่านเข้าใจง่าย และเป็นการอธิบายเนื้อหาพื้นฐานของบทความ เพื่อให้เด็กและชาวต่างชาติสามารถอ่านเข้าใจได้ง่าย
วิกิพีเดียภาษายูเครน
วิกิพีเดียภาษายูเครน (Українська Вікіпедія) เป็นสารานุกรมวิกิพีเดียที่จัดทำขึ้นในภาษายูเครน เริ่มสร้างเมื่อ 30 มกราคม พ.ศ. 2547 ปัจจุบันวิกิพีเดียภาษายูเครนมีบทความมากกว่า 610,000 บทความ (มกราคม 2559)
วิกิพีเดียภาษาเดนมาร์ก
วิกิพีเดียภาษาเดนมาร์ก เป็นสารานุกรมวิกิพีเดียที่จัดทำขึ้นในภาษาเดนมาร์ก ปัจจุบันวิกิพีเดียภาษาเดนมาร์กมีบทความมากกว่า 75,000 บทความ (ธันวาคม 2550)
วิกิพีเดียภาษาโรมาเนีย
วิกิพีเดียภาษาโรมาเนีย เป็นสารานุกรมวิกิพีเดียที่จัดทำขึ้นในภาษาโรมาเนีย เริ่มสร้างเมื่อ30 มกราคม พ.ศ. 2547 ปัจจุบันวิกิพีเดียภาษาโรมาเนียมีบทความมากกว่า 97,000 บทความ (ธันวาคม 2550)
พระเจ้าบรมวงศ์เธอ พระองค์เจ้าประดิษฐาสารี
พระเจ้าบรมวงศ์เธอ พระองค์เจ้าประดิษฐาสารี (19 กรกฎาคม พ.ศ. 2408 — 18 มีนาคม พ.ศ. 2505) พระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาดวงคำ พระราชนัดดาในเจ้าอนุวงศ์แห่งเวียงจันทน์ พระองค์เป็นพระบรมวงศานุวงศ์ชั้นพระองค์เจ้าที่มีพระชนมายุสูงสุดในราชวงศ์จักรี
พระเจ้าบรมวงศ์เธอ พระองค์เจ้าประดิษฐาสารี ประสูติเมื่อวันพุธ เดือน 8 แรม 11 ค่ำ ปีฉลู ตรงกับวันที่ 19 กรกฎาคม พ.ศ. 2408 เป็นพระราชธิดาพระองค์ที่ 75 ใน พระบาทสมเด็จพระจอมเกล้าเจ้าอยู่หัว และที่ 2 ของเจ้าจอมเชื้อสายลาว คือเจ้าจอมมารดาดวงคำ (เจ้าหนูมั่นแห่งเวียงจันทน์) เป็นธิดาเจ้าคลี่ และเป็นพระราชนัดดา (หลานปู่) ของเจ้าอนุวงศ์แห่งเวียงจันทน์ มีพระเชษฐภคินีพระองค์หนึ่ง คือ พระเจ้าบรมวงศ์เธอ พระองค์เจ้านารีรัตนา
พระองค์เป็นผู้ให้การอุปถัมภ์หม่อมราชวงศ์ชื่น นพวงศ์ ผู้ที่ซึ่งต่อมาได้ครองสมณศักดิ์เป็น สมเด็จพระสังฆราชเจ้า กรมหลวงวชิรญาณวงศ์ สมเด็จพระสังฆราชองค์ที่ 13 แห่งกรุงรัตนโกสินทร์ เมื่อครั้งยังทรงพระเยาว์
ในพระราชพิธีเฉลิมพระราชมณเฑียร พระราชพิธีบรมราชาภิเษก ในรัชกาลที่ 9 เดือนพฤษภาคม พ.ศ. 2493 พระเจ้าบรมวงศ์เธอ พระองค์เจ้าประดิษฐาสารี และ พระเจ้าบรมวงศ์เธอ พระองค์เจ้านภาพรประภา กรมหลวงทิพยรัตนกิริฎกุลินี ในฐานะที่เป็นพระบรมวงศานุวงศ์ฝ่ายในที่มีพระอาวุโสสูงสุด ทรงเป็นผู้ลาดพระที่ถวายพระบาทสมเด็จพระเจ้าอยู่หัวภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ในคราวนั้นด้วย
พระเจ้าบรมวงศ์เธอ พระองค์เจ้าประดิษฐาสารี ทรงดำรงพระชนม์ชีพเป็นองค์สุดท้ายและมีพระชนมายุมากที่สุดในจำนวนพระราชโอรสพระราชธิดาในพระบาทสมเด็จพระจอมเกล้าเจ้าอยู่หัว รัชกาลที่ 4 และเป็นพระบรมวงศานุวงศ์ชั้นพระองค์เจ้าขึ้นไปที่พระชนมายุยืนที่สุดในพระราชวงศ์จักรี โดยมีพระชนมายุยืนยาวถึง 6 แผ่นดิน ตั้งแต่รัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 มาจนถึงรัชสมัยของพระบาทสมเด็จพระเจ้าอยู่หัวภูมิพลอดุลยเดช รัชกาลที่ 9
พระเจ้าบรมวงศ์เธอ พระองค์เจ้าประดิษฐาสารี สิ้นพระชนม์ในรัชกาลที่ 9 เมื่อวันที่ 18 มีนาคม ปีขาล พ.ศ. 2505 พระชันษา 96 ปี 5 เดือน 29 วัน พระบาทสมเด็จพระเจ้าอยู่หัวภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินพระราชทานเพลิงพระศพ ณ วัดเทพศิรินทราวาส เมื่อวันที่ 4 กรกฎาคม พ.ศ. 2505http://www.ratchakitcha.soc.go.th/DATA/PDF/2505/D/059/9.PDF ในเว็บไซต์ของสำนักราชเลขาธิการระบุว่าเสด็จฯ พระราชทานเพลิงพระศพ เมื่อวันที่ 12 กรกฎาคม พ.ศ. 2505http://www.ohmpps.go.th/searchsheetlist.phpget=1&doc_type=&imageField_x=1&imageField_y=1&keyword=monastery&ps_edate_day=&ps_edate_month=&ps_edate_year=&ps_sdate_day=&ps_sdate_month=&ps_sdate_year=&quick_mode=advance&quick_phase=AND&quick_type=sheet&offset=310 ในโอกาสนี้ สมเด็จเจ้าฟ้าวงศ์สว่าง มกุฎราชกุมาร เสด็จฯ แทนพระองค์กษัตริย์ลาว ทรงร่วมพระราชพิธีดังกล่าว
วิกิพีเดียภาษากาตาลา
วิกิพีเดียภาษากาตาลา () หรือ วิกิพีเดียภาษาบาเลนเซีย () เป็นสารานุกรมวิกิพีเดียที่จัดทำขึ้นในภาษากาตาลา (รวมภาษาบาเลนเซีย) เริ่มสร้างเมื่อ16 มีนาคม พ.ศ. 2544 ปัจจุบันวิกิพีเดียภาษากาตาลามีบทความมากกว่า 305,000 บทความ (มกราคม 2554)
ภาษาอารัน
ภาษาอารัน (อารัน: ) เป็นรูปแบบมาตรฐานรูปแบบหนึ่งของภาษาอ็อกซิตันสำเนียงกัสกุงถิ่นพิเรนีส ใช้กันในหน่วยดินแดนพิเศษอารัน ทางทิศตะวันตกเฉียงเหนือของแคว้นกาตาลุญญา ติดพรมแดนระหว่างประเทศสเปนกับประเทศฝรั่งเศส ภาษาอารันเป็นภาษาราชการของหน่วยดินแดนดังกล่าวร่วมกับภาษากาตาลาและภาษาสเปน และในปี พ.ศ. 2553 สภานิติบัญญัติกาตาลุญญาได้มีมติให้ภาษานี้เป็นภาษาราชการภาษาที่ 3 ของทั้งแคว้นกาตาลุญญา
ตัวสะกดอย่างเป็นทางการของชื่อเมืองต่าง ๆ ในดินแดนอารันจะใช้ภาษาอารันเป็นหลัก เช่น ตัวสะกดชื่อเมือง จะปรากฏในแผนที่และบนป้ายบอกทางต่าง ๆ แทนที่ตัวสะกด ซึ่งเป็นชื่อในภาษากาตาลาและภาษาสเปน
สเปเนียล
สเปเนียล () เป็นชนิดของสุนัขในจำพวกสุนัขเก็บเหยื่อ (Gun dog หรือ Bird dog) ลักษณะโดยทั่วไปคือมีขนยาวและหูปรก สำหรับการผสมพันธุ์นั้นมีจุดประสงค์เพื่อเป็นสุนัขของนายพราน
รายชื่อค้างคาว
รายชื่อค้างคาว เป็นการรวบรวมรายชื่อค้างคาวในแต่ละสายพันธุ์ทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของค้างคาว
สำหรับผู้ที่จะเพิ่มเติมรายชื่อค้างคาว ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อค้างคาวที่มีคนเริ่มเขียนบทความแล้วดูได้ที่ หมวดหมู่
ขจัดภัย กาญจนาภา
ขจัดภัย กาญจนาภา เกิดเมื่อวันที่ 20 กันยายน พ.ศ. 2519 เป็นที่รู้จักกันในชื่อ บิ๊ก พาราด็อกซ์ เป็นมือกีต้าร์ของวง พาราด็อกซ์ ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ ต้า พาราด็อกซ์ ในสมัยที่ยังเป็นนิสิตอยู่ที่ คณะนิติศาสตร์ จุฬาลงกรณ์มหาวิทยาลัย ให้เข้ามาช่วยงาน
จบการศึกษาในระดับมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ และสำเร็จการศึกษาในระดับปริญญาตรีจากคณะนิติศาสตร์ จุฬาลงกรณ์มหาวิทยาลัย ในปี พ.ศ. 2541
ขจัดภัย กาญจนาภา หรือ บิ๊ก ได้เข้ามาช่วยเหลือวงพาราด็อกซ์ในการออกตระเวนทัวร์คอนเสิร์ตอัลบั้ม Lunatic Planet ในฐานะมือกีต้าร์แบ็คอัพ โดยคำแนะนำของ พรภัฏ ชีวีวัฒน์ หรือ โน้ต ผู้รับตำแหน่งมือกลองในขณะนั้น ก็กลายมาเป็นกำลังสำคัญของวงและมีบทบาทต่อเพลงต่างๆของพาราด็อกซ์ จนได้เข้ามาเป็นสมาชิกหลักอย่างเป็นทางการ
ปัจจุบันเป็นนักดนตรีแบ็คอัพให้กับศิลปินในค่ายจีเอ็มเอ็ม แกรมมี่ เช่น พลพล พลกองเส็ง ควบคู่ไปกับการเป็นสมาชิกวงพาราด็อกซ์
แบตเตอรี่กระดาษ
แบตเตอรี่กระดาษ () เป็นผลิตภัณฑ์ต้นแบบของแบตเตอรี่ที่สามารถโค้งงอ เหมือนกระดาษ โดยทำจากกระดาษและท่อนาโนคาร์บอน (carbon nanotube) ทำวิจัยโดยสถาบันโพลิเทคนิคเรนส์ซเลียร์ (Rensselaer Polytechnic Institute หรือ RPI) สามารถทำงานได้ในอุณหภูมิระหว่าง -100 ถึง 300 องศาฟาเรนไฮต์ ให้แรงดันไฟฟ้า 2.5 โวลต์ เพียงพอสำหรับผลิตภัณฑ์พัดลมขนาดจิ๋วและไฟฉาย
แบตเตอร์รี่กระดาษเกิดจากงานวิจัยของนักศึกษาต่างสถาบันเริ่มจากนักศึกษาจากโรงเรียนแห่งหนึ่งในนิวยอร์ก ที่คิดหาวิธีละลายกระดาษ เพื่อทำเป็นเยื่อกรองสำหรับเครื่องฟอกไต ขณะที่นักศึกษาแผนกวัสดุศาสตร์จากเทคนิคเรนส์เซเลเออร์ ศึกษาวิธีทำวัสดุผสมคาร์บอนนาโนทิวบ์(carbon nanotube) หรือโครงการการทำท่อนาโนจิ๋วด้วยพลาสติก
บิลิโบ
บิลิโบ () เป็นของเล่นที่นักออกแบบชาวสวิตเซอร์แลนด์ชื่อ อเล็กซ์ ฮอคสตราสเซอร์ และนักวิจัยของโรงพยาบาลเด็ก มหาวิทยาลัยซูริก ลักษณะเป็นเหมือนถ้วยพลาสติกที่สามารถนำมาทำเป็น เก้าอี้ หมวก อุโมงค์ และถังน้ำ ได้รางวัลของเล่นยอดเยี่ยมประจำปี พ.ศ. 2549
Bre (Ka-Yaw)
ka-yaw เป็นชนส่วนน้อยของชนเผ่าคะยัน (คนไทยเรียก กะเหรี่ยงคอยาว หรือ ปะด่อง) แตกต่างกันตรงที่ประเพณีความเชื่อ ka-yaw ผู้หญิงจะสวมห่วงใหญ่ไว้ที่หู ส่วนผู้หญิงคะยัน สวมห่วงทองเหลือที่คอ
กะยัน
กะยัน (Kayan) เป็นชนเผ่าที่อาศัยอยู่ในประเทศพม่าในรัฐกะยา หรือที่คนไทยเรียกพวกเขาว่ากะเหรี่ยงคอยาว เนื่องจากผู้หญิงของเผ่านี้จะสวมห่วงทองเหลืองไว้ที่คอจนดูเหมือนว่าคอยาว ปัจจุบันอพยพหนีภัยสงครามมาอยู่ที่บ้านห้วยปูแกง บ้านในสอย บ้านห้วยเสือเฒ่า อำเภอเมือง จังหวัดแม่ฮ่องสอน
สื่อประชาสัมพันธ์หลายชิ้นเรียกชาวกะยันอย่างผิดๆ ว่า ปะด่อง หรือปาด่อง ซึ่งชาวกะยันส่วนใหญ่จะปฏิเสธว่าไม่ใช่พวกเดียวกัน พวกเขาต้องการให้เรียกว่า กะยัน หรือกะย้าน บางคนก็เรียกตัวเองว่ากะเหรี่ยงคอยาวอย่างคนไทย อีกทั้งคนไทยจำนวนไม่น้อยมักเข้าใจผิดว่ากะเหรี่ยงทุกคนมีลักษณะการแต่งกายเหมือนกับ กะยัน
ทอล์กกินทูมายเซลฟ์
ทอร์คกิ้ง ทู มายเซลฟ์ () เป็นซิงเกิลที่ 42 ของอายูมิ ฮามาซากิ วางจำหน่ายในวันที่ 19 กันยายน พ.ศ. 2550 เป็นซิงเกิลที่สองของปี พ.ศ. 2550 ของอายูมิ ฮามาซากิ โดยเนื้อเพลง talkin' 2 myself เป็นเพลงที่แต่งขึ้นขณะที่อายูมิกำลังมีข่าวเลิกรากับโทโมยะ นางาเสะแห่งวง TOKIO
เพลง talkin' 2 myself เป็นซิงเกิลที่เปิดตัวในอันดับที่ 1 ออริกอนชาร์ตที่น้อยที่สุดของอายูมิด้วยยอดขายเพียงแค่ 70,325 แผ่นในสัปดาห์แรก แต่ก็เป็นซิงเกิลที่ 29 ที่ขึ้นถึงอันดับที่ 1 ออริกอนชาร์ต
เพลง talikn' 2 myself เป็นเพลงประกอบโฆษณากล้องดิจิตอลของพานาโซนิค ส่วนเพลงหน้าบีอย่าง decision เป็นเพลงประกอบโฆษณาของ music.jp และนอกจากนี้ยังมีเพลง fated ในเวอร์ชันออเครสตาอีกด้วย
นอกจากนี้ ในมิวสิกวิดีโอยังมีป้ายภาษาไทยเขียนว้ว่า "ผลสตรอเบอรี่" อีกด้วย
ค้างคาวกินแมลงนิ้วสั้น
ค้างคาวกินแมลงนิ้วสั้น () จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม
โนเวย์ทูเซย์ (เพลงอายูมิ ฮามาซากิ)
โน เวย์ ทู เซย์ () เป็นซิงเกิลที่ 31 ของอายูมิ ฮามาซากิ เป็นซิงเกิลที่ 18 ที่ขึ้นอันดับที่ 1 ออริกอนชาร์ต โดยมียอดขายรวมมากกว่า 460,000 แผ่น โดยมิวสิควิดีโอเพลง No way to say พูดถึงเกี่ยวกับพ่อของอายูมิที่ทิ้งเธอไปตั้งแต่เด็ก ซึ่งมิวสิควิดีโอเพลงนี้ได้รับรางวัล "Best Pop Video" จาก MTV Video Music Awards Japan 2004 อีกทั้งยังเป็นเพลงยอดเยี่ยมจาก Japan Record Award ในปี 2003 เพลง No way to say ถูกบรรจุอยู่ในมินิอัลบั้ม Memorial Address และ A BEST 2 -BLACK-
จักรกลสาวใส ใจวัยทีน
จักรกลสาวใส ใจวัยทีน () เป็นผลงานที่สร้างสรรค์โดย Rob Renzetti ได้ถูกฉายทางช่อง Nickelodeon โดยแบ่งเป็นตอน ตอนละประมาณ 22 นาที แต่ละตอนยังมีย่อยอีก 2 ตอน ตอนละประมาณ 11 นาที เป็นเรื่องราวของหุ่นยนต์สาวที่ชื่อ “เจนนี่ (Jenny) ” เป็นตัวเดินเรื่อง เป็นเรื่องที่ได้รับความนิยมเรื่องหนึ่งในฝั่งอเมริกา และทั่วโลกที่ออกฉาย
เจนนี่ (Jenny) หรือ XJ-9 เป็นหุ่นยนต์ที่ ดร.เวกแมน (Dr. Wakeman) สร้างขึ้น เธอมีหน้าที่ปกป้องโลกจากอันตราย และ คอยต่อสู้กับเหล่าร้ายต่างๆ เธอไม่เคยมีเพื่อนที่เป็นมนุษย์เลย จนกระทั่งเธอได้รู้จักกับแบรด (Brad) และ ทัก (Tuck) และได้คบเป็นเพื่อนกัน จากนั้นชีวิตของเธอก็เปลี่ยนไป และนี่คือจุดเริ่มต้นของเรื่องทั้งหมด ไม่ว่าจะเป็น เรื่องราวการต่อสู้ของเจนนี่ ความสัมพันธ์ระหว่างเพื่อน รวมถึงเรื่องความรักด้วย
แบรด คาร์บังเคิล
แบรด คาร์บังเคิล หรือ แบรดลี่ () เป็นตัวการ์ตูนจากเรื่อง "จักรกลสาวใส ใจวัยทีน" เขาเป็นเพื่อนบ้านที่อยู่ถัดไปจากบ้านเจนนี่ อายุประมาณ 16 ปี ผมสีแดง ตาสีดำ ตัวเตี้ยกว่าเจนนี่หน่อยเดียว เขามีน้องชายอยู่คนเดียวชื่อว่า ทัก (Tuck) ไม่ปรากฏพ่อแม่ของเขา 
แบรดเป็นตัวละครที่มีความสำคัญต่อเจนนี่มาก เพราะเขาเป็นผู้ที่คอยแนะนำสิ่งรอบตัว ถ้าหากเจนนี่ไม่เข้าใจอะไรมักจะปรึกษาแบรดก่อน ฉะนั้นจึงเห็นเขาออกแทบทุกตอน แต่ก็มีบางตอนที่เขาไม่ได้ออกเลย หรือออกแค่นิดหน่อย ใน Season 1 ดูเหมือนแบรดจะไม่ค่อยห่วงใยเจนนี่สักเท่าไหร่ แต่หลังจาก Season 2 ไปแล้ว เขาก็เริ่มแสดงความเป็นพระเอกออกมา
แบรดเป็นคนไม่เก่งเรื่องการต่อสู้ มีเรื่องกับใครทีไรต้องให้เจนนี่ช่วยทุกที แต่ว่าเขาเป็นคนหัวไวมาก สามารถเรียนรู้การขับ UFO ได้ในเวลารวดเร็ว และยังถนัดสเกตบอร์ดอีกด้วย เขาชอบความท้าทาย ไม่ค่อยตกใจอะไรง่ายๆ มองโลกในแง่ดี เป็นคนใจกว้าง คบเพื่อนง่าย แต่จีบสาวไม่เก่ง บางครั้งเขาก็เป็นตัวก่อปัญหาให้เจนนี่ตามมาแก้
แบรดปรากฏตัวครั้งแรกใน Season1 ตอน “It Came from Next Door” เขาแอบเห็นเจนนี่เพียงครู่เดียวที่บ้านของเธอ เขาจึงปีนหน้าต่างไปหาเจนนี่ถึงในห้อง แล้วเขาก็รู้ความจริงเรื่องเจนนี่เป็นหุ่นยนต์อยู่ในบ้านของดร.เวกแมน เขารู้สึกชื่นชมเจนนี่มาก และขอเป็นเพื่อนกับเธอ เขาจึงเป็นเพื่อนคนแรกของเธอ นอกจากนั้นแบรดยังคอยให้คำแนะนำเจนนี่หลายเรื่อง เช่น การเป็นวัยรุ่น การไปโรงเรียน รวมถึงการคบเพื่อนด้วย แต่บางครั้งเขาก็ก่อเรื่องซะเอง จนต้องทะเลาะกับเจนนี่
เป็นที่น่าแปลกใจว่า แบรดเป็นหนุ่มที่ไม่ค่อยมีเสน่ห์กับสาวๆ ที่เป็นมนุษย์ เขาเคยพยายามคบกับผู้หญิงคนอื่น แต่สุดท้ายก็ต้องพลาดไปหมด แต่สาวที่ผ่านเข้ามาในชีวิตของเขากลับเป็นหุ่นยนต์และเอเลี่ยน นอกจากเจนนี่แล้ว ก็ยังมีเมโลดี้ที่เป็นหุ่นยนต์สาวสวยอีกตัว และก็มีแทมมี่ เอเลี่ยนสาวที่อยู่ในกลุ่มเอเลี่ยนอันธพาลที่ชื่อว่า The Space Bikers
นอรา เวกแมน
นอรา เวกแมน () เป็นตัวการ์ตูนจากเรื่อง My Life as a Teenage Robot เธอเป็นคนที่สร้างเจนนี่ขึ้นมา เธอจึงเป็นแม่ของเจนนี่ คนส่วนใหญ่จะเรียกนอราว่า “คุณ เวกแมน” หรือจะรียกว่า “ดร.เวกแมน” ก็ได้ ส่วนชื่อ “นอรา” นั้น มักจะเป็นเพื่อนที่เป็นคนเรียกมากกว่า บุคลิกของ ดร.เวกแมน ก็คือ หญิงวัยกลางคน ผมสีขาว ตัวเตี้ย สวมแว่นตาสีแดง ซึ่งตรงกันข้ามกับ ดร.มอกก์เพื่อนของเธอเกือบทุกอย่าง ยกเว้นตัวเตี้ย ที่เหมือนกัน แต่ ดร.เวกแมน จะสูงกว่า ดร.มอกก์ นิดหน่อย
ดร.เวกแมน ชอบเรียกเจนนี่ว่า XJ-9 และรักเจนนี่เหมือนลูกคนหนึ่งเลยทีเดียว แต่บางครั้งก็ทะเลาะกับเจนนี่ เพราะเจนนี่เอาแต่ใจตามประสาวัยรุ่น จนบางครั้ง ดร.เวกแมน รำพึงรำพันกับตัวเองว่า “จะสร้างหุ่นวัยรุ่นไปทำไม” แต่สุดท้ายก็ทิ้งกันไม่ขาด
เธอเป็นคนชอบเก็บตัวอยู่ในบ้านเพื่อประดิษฐ์สิ่งของ ค่อนข้างขี้กังวล ในตอนแรกไม่ชอบแบรดและทั๊ก ทั้งยังสั่งไม่ให้เจนนี่คบอีกด้วย แต่ด้วยความช่วยเหลือของแบรดและทั๊กให้พ้นจากการล้างแค้นของหนูกลายพันธุ์อัจฉริยะ เธอจึงยอมให้เจนนี่คบเป็นเพื่อนได้
ดร.เวกแมน ปรากฏตัวครั้งแรกใน Season 1 ตอน “It Came from Next Door” ในตอนนี้เธอได้ออกไปยืนขวางแบรดที่ประตูหน้าบ้านของเธอเอง เพราะไม่ต้องการให้แบรดเข้าไปข้างใน เนื่องจากกลัวความจริงจะแตกในเรื่องที่ว่าบ้านของเธอมีหุ่นยนต์ เธอไม่พูดไม่จากับแบรดจนเขาต้องขอลาไปเอง แต่แบรดก็หาทางเข้าไปในบ้านจนได้ เขาปีนขึ้นไปบนหน้าต่าง และพบเจนนี่ในที่สุด
ภาษาซาฮา
ภาษาซาฮาหรือภาษายากุต เป็นภาษากลุ่มเตอร์กิก มีผู้พูด 363,000 คน ในสาธารณรัฐซาฮาของรัสเซีย การเรียงประโยคเป็นแบบประธาน-กริยาวิเศษณ์-กรรม-กริยา คำแสดงความเป็นเจ้าของมาก่อนคำที่เป็นเจ้าของ คำขยายตามหลังนามที่ถูกขยาย คำนามมีรุปเอกพจน์กับพหูพจน์ ไม่แบ่งเพศของนาม แต่มีการแยกสรรพนามบุรุษที่ 3 ระหว่างนามที่มีกับไม่มีชีวิต
ภาษาซาลาร์
ภาษาซาลาร์เป็นภาษากลุ่มเตอร์กิก พูดโดยชาวซาลาร์ที่อยู่ในมณฑลชิงไห่ และกานซูในประเทศจีน มีอยู่ในเมืองกุลจา (Ghulja) ในเขตปกครองตนเองซินเจียงอุยกูร์ด้วย ชาวซาลาร์มีประมาณ 90,000 คน โดยพูดภาษาซาลาร์ 70,000 คน ที่เหลือพูดภาษาจีน
ชาวซาลาร์อพยพเข้ามาอยู่ในบริเวณที่อยู่ปัจจุบันเมื่อราว พ.ศ. 1900 โดยอพยพมาจากทางตะวันตก นักภาษาศาสตร์เสนอว่าภาษาโอคุซที่อยู่ในกลุ่มเตอร์กิกตะวันตกเป็นจุดกำเนิดของภาษาซาลาร์ ภาษานี้ได้อิทธิพลจากภาษาจีนและภาษาทิเบตมาก
ฟอร์กิฟเนส
ฟอร์กิฟเนส () เป็นซิงเกิลที่ 31 ของอายูมิ ฮามาซากิ เป็นซิงเกิลที่ 17 ที่ขึ้นอันดับที่ 1 ออริกอนชาร์ต วางจำหน่ายเมื่อวันที่ 20 สิงหาคม 2003 แม้ว่าซิงเกิลนี้จะขึ้นถึงอันดับที่ 1 ออริกอนชาร์ต แต่กลับมียอดขายรวมเพียงแค่ 222,000 แผ่น ทั้งๆที่ซิงเกิล "&" ซึ่งเป็นซิงเกิลที่แล้วของอายูมิแต่กลับทำยอดขายได้มากถึง 590,000 แผ่น แต่เพลง forgiveness ก็เป็นที่ถูกใจแฟนเพลงของอายูมิเนื่องจากเป็นเพลงที่ใช้เครื่องดนตรีคลาสสิกบรรเลงในความรู้สึกเศร้าหมอง เพลง forgiveness นี้ได้ถูกบรรจุอยู่ในมินิอัลบั้ม Memorial Address
ภาษาซิเบ
ภาษาซิเบ หรือ ภาษาซิโบ เป็นภาษากลุ่มตังกูสิต พูดโดยชาวซิเบในมณฑลซินเจียง เป็นภาษาที่ใกล้เคียงกับภาษาแมนจูมาก ที่ต่างไปคือภาษาซิเบมีสระ 8 เสียง ส่วนภาษาแมนจูมีสระ 6 เสียง ภาษาซิเบมีการรวมเสียงสระมากกว่า และมีคำยืมจากภาษาจีนน้อยกว่าภาษาแมนจู มีอักษรเป็นของตนเองคืออักษรซิเบซึ่งใกล้เคียงกับอักษรแมนจู ภาษาซิเบใช้สอนเป็นภาษาที่สองในวิทยาลัยครูยิลี ในเขตปกครองตนเอง อีลิ คาซัค ในมณฑลซินเจียง
แอนด์
แอนด์ () เป็นซิงเกิลที่ 29 ของอายูมิ ฮามาซากิ ซิงเกิลนี้วางขายที่ญี่ปุ่นเมื่อวันที่ 9 กรกฎาคม พ.ศ. 2546 โดยเปิดตัวในอันดับที่ 1 ในออริกอนชาร์ต โดยสัปดาห์แรกมียอดขายสูงถึง 287,000 แผ่น ซิงเกิล & เป็นทริปเปิ้ล เอ ไซด์ ซิงเกิลประกอบไปด้วย 3 เพลง คือ "ourselves", "Greatful Days" และ "HANABI ~episode II~ และนอกจากนี้ยังมีเพลง theme of a-nation'03 รวมอยู่ด้วย
ซิงเกิล & สามารถครองได้ทั้งชาร์ตประจำวัน ชาร์ตประจำสัปดาห์ และชาร์ตประจำเดือนได้ในอันดับ 1 ของออริกอนชาร์ต โดยมียอดขายรวมประมาณ 600,000 แผ่น
เพลง HANABI ~episode II~ และเพลง theme of a-nation '03 แต่งโดยอายูมิ ฮามาซากิในนามปากกาที่ชื่อว่า "CREA"
จ้าวสิงห์ทอง นครหลวงโปรโมชั่น
จ้าวสิงห์ทอง นครหลวงโปรโมชั่น หรือ บุญเรือง คลายโศก เกิดเมื่อ 7 กรกฎาคม พ.ศ. 2514 ที่จังหวัดบุรีรัมย์ สถิติการชก 35 ครั้ง ชนะ 29 (น็อค 19) เสมอ 1 แพ้
สมาพันธ์สมาคมภาพยนตร์แห่งชาติ
สมาพันธ์สมาคมภาพยนตร์แห่งชาติ อักษรย่อว่า "สสภช" (, TMPC) เดิมชื่อ สมาคมสมาพันธ์ภาพยนตร์แห่งชาติ
สมาพันธ์สมาคมภาพยนตร์แห่งชาติ ได้รับการจัดตั้งเมื่อปี พ.ศ. 2534 เพื่อแก้ปัญหาต่างๆ ในวงการอุตสาหกรรมภาพยนตร์ไทยที่เกิดขึ้นในแต่ละสาขาอาชีพ ที่กระจัดกระจายอยู่ในวงการ ดังนั้น จึงได้มีการรวมกลุ่มกันระหว่างบุคคลในวงการภาพยนตร์ขึ้น เพื่อเป็นศูนย์รวมของความ คิดเห็น การพัฒนา การดำรงไว้ ซึ่งอุตสาหกรรมภาพยนตร์แห่งชาติ และเพื่อร่วมกันสร้างสรรค์จรรโลงภาพยนตร์ให้มีการเติบโตยิ่งขึ้นมั่นคงสืบไป โดยมี 11 สาขาอาชีพ ประกอบด้วย ผู้ประกอบการในสาขาผู้อำนวยการสร้าง สาขาโรงภาพยนตร์ สาขาผู้จัดจำหน่าย สาขาผู้กำกับ สาขาดารา - นักแสดง สาขาทีมงานสร้าง สาขานักพากย์ สาขาแลป สาขาผู้สื่อข่าวบันเทิง สาขานักวิชาการภาพยนตร์ สาขาผู้ผลิตและจำหน่ายวีดิทัศน์ โดยมีคณะกรรมการสมาคมและคณะกรรมการบริหาร สมาพันธ์ฯ เข้ามาบริหารจัดการองค์กร ให้มีการพัฒนาขึ้นตามลำดับ
ในปัจจุบันสมาพันธ์สมาคมภาพยนตร์แห่งชาติเป็นที่รวมตัวของสมาคมผู้ประกอบการภาพยนตร์และวีดิทัศน์ทั้งสิ้น 20 สมาคม ดังต่อไปนี้
เทศกาลภาพยนตร์นานาชาติกรุงเทพฯ
เทศกาลภาพยนตร์นานาชาติกรุงเทพฯ () เป็นเทศกาลภาพยนตร์ที่จัดขึ้นในกรุงเทพมหานคร เริ่มจัดเมื่อปี 2545 มีกิจกรรมที่ดำเนินการต่อเนื่องทุกปี เช่น กิจกรรมเสวนาและสัมมนาเชิงปฏิบัติการ ซึ่งเป็นการต่อยอดทางด้านวิชาการให้แก่นักศึกษา บุคลากรในวงการตลอดจนผู้สนใจได้รับรู้ข้อมูล เทคนิคอันจะเป็นประโยชน์ต่อไปในอุตสาหกรรมภาพยนตร์ การจัดฉายภาพยนตร์ที่เป็นสุดยอดของเทศกาลภาพยนตร์ในเมืองไทย โดยมีการรวบรวมภาพยนตร์ที่ค่อนข้างหาชมได้ยากจากนานาประเทศ
จุดเด่นของงานอยู่ที่พิธีมอบรางวัลกินรีทองคำ (Golden Kinnaree Award) ให้กับภาพยนตร์ที่ดีสุดในเทศกาล ซึ่งเป็นการประกวดและถูกคัดเลือกจากคณะกรรมการผู้ทรงคุณวุฒิในระดับนานาชาติ ตามประเภทรางวัล ได้แก่ Short Film Award สำหรับภาพยนตร์สั้นยอดเยี่ยม และรางวัล ASEAN Film Award ที่จะมอบให้กับหนังที่ดีที่สุดซึ่งคัดเลือกจาก 10 ประเทศสมาชิกอาเซียน
สุชน ชาลีเครือ
นายสุชน ชาลีเครือ (12 มีนาคม พ.ศ. 2495 - ) สมาชิกสภาขับเคลื่อนการปฏิรูปประเทศ อดีตที่ปรึกษารัฐมนตรีว่าการกระทรวงยุติธรรม อดีตประธานวุฒิสภา อดีตสมาชิกวุฒิสภาจังหวัดชัยภูมิ เป็นสมาชิกวุฒิสภาจากการเลือกตั้งสมัยแรก (พ.ศ. 2543-2549) เป็นประธานวุฒิสภาคนที่สามของวุฒิสภาชุดนี้ สืบต่อจาก นายสนิท วรปัญญา และพลตรีมนูญกฤต รูปขจร ก่อนหน้าจะดำรงตำแหน่งประฐานวุฒิสภา นายสุชนดำรงตำแหน่งรองประธานวุฒิสภาคนที่ 1
นายสุชน ชาลีเครือ จบการศึกษา การศึกษาบัณฑิต จากมหาวิทยาลัยศรีนครินทรวิโรฒ วิทยาเขตบางเขน ปริญญาโท สาขาการบริหาร จาก The City University of New York สหรัฐอเมริกา และวิทยาลัยป้องกันราชอาณาจักร
นายสุชน ชาลีเครือ เป็นหัวหน้าพรรคไทยรวมไทย พรรคการเมืองที่แจ้งเปลี่ยนชื่อมาจากพรรครักษ์แผ่นดินไทย เมื่อเดือนกรกฎาคม พ.ศ. 2550 ต่อมาได้รับแต่งตั้งเป็นที่ปรึกษานายกรัฐมนตรี (นางสาวยิ่งลักษณ์ ชินวัตร) ในปี พ.ศ. 2554 ต่อมาได้รับแต่งตั้งเป็นที่ปรึกษารัฐมนตรีว่าการกระทรวงยุติธรรม จนกระทั่งลาออกจากตำแหน่งในเดือนธันวาคม พ.ศ. 2556
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 31